open-index/open-wikipedia-markdown huggingface dataset:
קטן עליהם

**קטן עליהם** (בצרפתית: **Pattie et la Colère de Poséidon**) הוא סרט הרפתקאות מונפש צרפתי בבימויו של דוויד אלו. הקרנת הבכורה של הסרט בצרפת הייתה ב-25 בינואר 2023, כאשר קרנת הטרום-בכורה הייתה ב-26 באוקטובר 2022 במונפלייה. בישראל הקרנת הבכורה של הסרט בדיבוב עברי הייתה ב-28 בספטמבר 2023.

## עלילה
החיים עוברים בשלווה ביוֹלקוֹס, עיר נמל יפהפייה ומשגשגת ביוון העתיקה, אך פתאום נוצר איום ממשי על האוכלוסייה המקומית בדמות זעמו של פוסידון.

פאטי היא עכברה קטנה בעלת אומץ לב ייחודי, אשר מכונה לצאת לכל הרפתקה. ביחד עם סאם, החבר החתול שלה, ועם עוד הרבה חברים, השניים יוצאים לחפש את המטמון: שריד עתיק שבעזרתו תוכל העיר שבה הם גרים להחלץ מכל הבעיות שלה. הסרט מתאר את קורותיהם של חבורה מצחיקה של בעלי-חיים קטנים מול הים הגדול עם מפגשים שונים של יצורים שונים שהם פוגשים.

## קישורים חיצוניים

* קטן עליהם! - טריילר מדובב רשמי, הערוץ של קולנוע לב ביוטיוב

## הערות שוליים

קטגוריה:סרטי הנפשה צרפתיים
קטגוריה:סרטים צרפתיים משנת 2023
קטגוריה:סרטי ילדים
סנטיאגו ולדרס קניינסטרו

**סנטיאגו ולדרס קניינסטרו** (בספרדית: **Santiago Valderas Cañestro**; 26 במרץ 1933 - 12 בינואר 2019) היה גנרל בחיל האוויר הספרדי אשר כיהן כראש מטה ההגנה בין השנים 1996–2000.

## ביוגרפיה
קניינסטרו נולד ב-26 במרץ 1933 בעיר לאראש שבמרוקו הספרדית. הוא למד באקדמיה האווירית הספרדית, וב-1957 סיים את לימודיו והוכשר כטייס קרבי בחיל האוויר הספרדי. הוא כיהן כמפקד כנף הקרב ה-12, ובין 1992–1993 היה חבר במטה חיל האוויר. בין 1994–1996 הוא שימש כנציג ספרד בוועדות הצבאיות של נאט"ו והאיחוד האירופי. ב-26 ביולי 1996 הוא מונה לראש מטה ההגנה (מקביל לרמטכ"ל). בתקופת כהונתו בתפקיד, בוטל גיוס החובה בספרד, והודק שיתוף הפעולה עם נאט"ו. הוא סיים את תפקידו ב-15 בדצמבר 2000. הוא נפטר באלקלה דה אנארס ב-12 בינואר 2019.

## קישורים חיצוניים
* סנטיאגו ולדרס קניינסטרו באתר משרד ההגנה הספרדי
* Muere a los 85 años el general Santiago Valderas, jefe del Estado Mayor de la Defensa entre 1996 y 2000

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1933
קטגוריה:ספרדים שנפטרו ב-2019
פריק (מגזין)

**פְרִיק - המגזין לבידור ביתי ממוחשב** היה כתב עת שעסק במשחקי מחשב, קונסולות משחק, אינטרנט ומשחקי תפקידים ממוחשבים. המגזין יצא לאור משנת 1992 ועד שנת 2001, והעורך שלו היה רמי שיר.

## היסטוריה
המגזין, שיצא כירחון, נוסד על ידי רמי שיר, עורך עיתון הילדים "אצבעוני", אשר כיהן כעורך המגזין מיום היווסדו ועד לסגירתו. "פריק" עסק במשחקי מחשב ובמשחקי וידאו, יצא לאור לראשונה באוקטובר 1992, ובשיא תפוצתו הגיע ליותר מ-15,000 מנויים. היה זה הישג חסר תקדים למגזין נישה מסוגו בארץ. בשיא תפוצתו, היה מתחרה עיקרי למגזינים "WIZ" ו"זומביט". "פריק" פנה בעיקר לבני נוער, אך גם לקהל רחב של חובבי משחקי וידאו.

בין הכותבים ניתן למצוא את אבי פישמן, שב, עורך את הבלוג "VGFreak", העוסק בעיקר במשחקי רטרו ונוסטלגיה.

בעקבות העלייה בפופולריות של אתרי אינטרנט העוסקים במשחקי וידאו, לצד מיתון כלל-עולמי בתחום ההוצאה לאור של מגזינים מודפסים, המכירות נפגעו קשות והוחלט לסגור את המגזין. גיליון 99, אשר יצא לאור ביולי 2001, היה הופעתו המודפסת האחרונה של "פריק".

כיום ניתן לקרוא חלק מהמגזינים שיצאו לאור באתר "מאגר המגזינים הישנים".

## ראו גם
* זומביט (כתב עת)
* WIZ (כתב עת)
* מחשבים וכיף

## קישורים חיצוניים
* גליונות סרוקים של מגזין פריק במאגר המגזינים הישנים (abandonware-magazines.github.io)
* גיליונות 1-31 של מגזין פריק באתר freakil.netlify

## הערות שוליים

קטגוריה:ישראל: כתבי עת בנושא מחשבים

קטגוריה:ישראל: עיתוני ילדים ונוער
אנטוניו מורנו ברברה

**אנטוניו מורנו ברברה** (בספרדית: **Antonio Moreno Barberá**; 17 באפריל 1940 – 14 באפריל 2023) היה אדמירל ספרדי, אשר כיהן כראש מטה ההגנה (מקביל לרמטכ"ל) בין השנים 2000–2004.

## ראש מטה ההגנה
תקופת כהונתו של ברברה בתפקיד ראש מטה ההגנה הייתה סוערת ורוויית מתיחויות. ביולי 2002 השתלטה מרוקו על האי הלא-מיושב פרחיל במצר גיברלטר, וברברה הורה על כיתור האי באמצעות כוחות גדולים של צי וצבא. המצב הגיע אל סף מלחמה לפני שהמרוקנים החליטו להתפנות מהאי, שהפך למפורז.

ב-26 במאי 2003 התרסקה טיסה 4230 של חברת התעופה האוקראינית UM Air ליד העיירה טרבזון בטורקיה. כל 75 האנשים על המטוס נהרגו, ביניהם 62 חיילים ספרדים שחזרו מהלחימה באפגניסטן. האירוע עורר סערה בספרד, ותביעות הוגשו כנגד ברברה וקצינים בכירים נוספים בצבא הספרדי בעוון רשלנות בבחירת כלי הטיס והליך פגום של זיהוי הקורבנות. ברברה זוכה, אולם קצינים בכירים רבים נאלצו להתפטר.

ב-19 באפריל 2004 נבחר חוסה לואיס רודריגס ספאטרו לראש ממשלת ספרד. אחת מהבטחות הבחירות שלו הייתה הסגת הצבא הספרדי מעיראק, ומיד עם בחירתו הוא הורה לברברה להתחיל בנסיגה ולסיים אותה תוך עשרה ימים. ברברה עמד במשימה בהצלחה, ועד 27 באפריל כבר התפנו כל החיילים הספרדים לכוויית. ב-25 ביוני אותה שנה הוא פוטר מתפקיד ראש מטה ההגנה.

## קישורים חיצוניים
* אנטוניו מורנו ברברה באתר valka

קטגוריה:אדמירלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1940
קטגוריה:ספרדים שנפטרו ב-2023
סיגל קפלן

**סיגל קפלן** היא פרופסור חבר להנדסת תחבורה וגיאו-אינפורמציה בפקולטה להנדסה אזרחית בטכניון, ומומחית למערכות תחבורה חכמות, להתנהגות אנושית ותחבורה, לתכנון בר קיימא ולבטיחות בדרכים. בעברה פרופסור במחלקה לגאוגרפיה של האוניברסיטה העברית ופרופסור להנדסה אזרחית במספר מוסדות אקדמיים באירופה.

## ביוגרפיה
בין השנים 1994–1998 למדה קפלן תואר ראשון בהנדסה אזרחית בטכניון. לאחריו, המשיכה ללימודי תואר שני בהנדסת תחבורה אותם סיימה בשנת 2000. את לימודי התואר השלישי החלה בשנת 2004, תחת הנחייתם המשותפת של פרופ' יורם שיפטן ופרופ' שלמה בכור. בשנת 2010 קיבלה תואר PhD בהנדסה אזרחית מהטכניון עבור עבודה הנושאת את השם "Development and Estimation of a Semi-Compensatory Model with a Flexible Error Structure: Application to Residential Choice". באותה השנה התקבלה כחברת סגל בכיר לאוניברסיטה הטכנית של דנמרק, וכבר בשנת 2013 קודמה לדרגת פרופסור חבר באוניברסיטה זו. לצד מינויה באוניברסיטה הטכנית של דנמרק כיהנה קפלן כאורחת כבוד על שם "Eleonore Treftz" באוניברסיטת TU דרזדן שבגרמניה. בנוסף, כיהנה גם בתפקידים באוניברסיטת מדריד בספרד ובאוניברסיטת אינסברוק (Leopold-Franzens-Universität) שבאוסטריה.

בשנת 2016 עברה קפלן לכהן באוניברסיטה העברית כפרופסור חבר במחלקה לגאוגרפיה, בשנת 2024 עברה לכהן כפרופסור חבר במחלקה להנדסה אזרחית בטכניון.

## מחקר
מחקריה של קפלן מתפרסים על פני היבטים מגוונים של השפעות התחבורה על חיי האדם, על דרך קבלת החלטות של בני אדם בהקשרים מרחביים, כפועל יוצא של המרחב הפיזי, החברתי והמוסדי. בנוסף, לקפלן מחקרים על מגדריות בהקשרים תחבורתיים, על תחבורה בת קיימה כמו שימוש באופניים ובהליכה ברגל לצד מחקרי בטיחות המשתמשים בניתוחים כמותניים של השפעות תשתית המערכת התחבורתית והשינויים בה על דפוסי תאונות דרכים.

מחקריה נעשים תוך שימוש בשיטות מגוונות הנעות מעריכת סקרים פשוטים ועד לניתוחים אקונומטריים מתקדמים מבוססי סטטיסטיקה מרחבית, המצליבים מידע מבוסס GPS עם מאגרי מידע ממשלתיים רחבי היקף.

## לקריאה נוספת
* 
* ד"ר ורד בלאס, צרויה שבח, ד"ר ענת מנס צ'צ'יק ופרופ' סיגל קפלן, שינוי בשימושי תחבורה בעקבות משבר הקורונה בתל אביב–יפו, דו"ח מחקר עבור עריית תל אביב
* דף אישי של סיגל קפלן, באתר הפקולטה להדסה אזרחית, הטכניון

קטגוריה:סגל הטכניון: הנדסה אזרחית וסביבתית
קטגוריה:סגל האוניברסיטה העברית בירושלים: גאוגרפיה
פלאצ'ינטה נוסח הורטובאג'

**פלאצ'ינטה נוסח הורטובאג**', או קרפ בשר של הורטובאג' (בהונגרית: **Hortobágyi palacsinta**) הוא מומחיות אוכל הונגרית.

## מאפיינים

מדובר על פלאצ'ינטה (קרפ/פנקייק דק) מלוח במילוי פרקלט טחון (ראגו ברוטב העשוי מרוטב הפרקלט בתוספת שמנת חמוצה. לרוב הוא מופיע כמתאבן בתפריטים, אך ניתן לאכול אותו גם כמנה עיקרית.

## מקור
על אף שמה של המנה, היא במקורה למעשה איננו בהורטובאג' (אזור נופי גדול באלפלד ההונגרי}, המנה הומצאה על ידי שף הונגרי עבור התערוכה העולמית בבריסל ב-1958. הוא הפך מהר מאוד למאכל פופולרי בזכות טעמו הייחודי וקלות ההכנה שלו. מתכון דומה פורסם כבר בהונגריה בשנות ה-30.

## הכנה
שני המרכיבים הבסיסיים של המנה הם פלאצ'ינטה ופרקלט. הפלצ'ינטה מעט עבה מהרגיל, הקרפים העבים מטוגנים קלות ממולאות בבשר פרקלט טחון ללא הרוטב. את המילוי אפשר לתבל פחות או יותר לפי הטעם. ניתן להוסיף גם שום, פפריקה, רסק עגבניות, פלפל שחור, זרעי כרוויה או חרדל מינימלי ביותר. בעיקרון, אפשר להכין אותו מכל סוג של פרקלט, אבל פרקלט עגל נחשב לפופולרי ביותר.

דפי הפלאצ'ינטה במילוי בשר טחון לרוב לא מגלגלים, אלא מקפלים לארבע כמו שקית (בניגוד לקרפים המתוקים), יוצקים עליהם רוטב העשוי מרוטב פרקלט ושמנת חמוצה, ואז מחממים בתנור. לפני ההגשה אפשר לקשט במעט שמנת חמוצה, רוטב פרקלט ופטרוזיליה ולפזר מעל גם גבינה מגורדת. מנה מורכבת בדרך כלל משני פלאצ'ינטה.

פעמים רבות מכינים את המנה תוך שימוש בשארית של פרקלט, אך מכינים אותו על ידי טחינת השאריות ובהמשך תיבולן.

## ראו גם
* הורטיבאג'י באופן מסורתי ושונה מצד השף של ביווש
* מתכון אחד מני רבים
* פנקייק הבשר המסורתי מבית הורטובאג' - אם נשארו תבשיל מסוף השבוע, femina.hu

## לקריאה נוספת
* מבריסל לבריסל 2012. 22 באוקטובר, gaultmillau.hu

## קישורים חיצוניים

קטגוריה:המטבח ההונגרי
קטגוריה:חביתיות
ממלה

**ממלה**, הידועה גם בשם **ממליטה** (בספרדית: **Memela**) ברבים ממליטס הן עוגות מטוגנות או קלויות.

## מאפיינים
הממליטס עשויות ממאסה (בצק קמח תירס) בציפוי מרכיבים טריים שונים הנאכלים כאנטוחיטוס (אוכל רחוב) או כחטיפים במדינות גררו, ואחאקה ופואבלה, במקסיקו שמקורן באוכל פרה-היספני. הן דומות לטורטיות תירס טריות, אך מעט עבות יותר ובדרך כלל צורתן מלבנית/סגלגלה. ממלה הוא השם המקומי ל-sope וה-huarache הכמעט זהים והמוגשים בחלקים **אחרים** של מקסיקו, אך עם תוספות אחרות.

## הכנה
את מאסה התירס משטחים במכבש טורטיה, צובטים כדי ליצור חריצים לאורך גבולותיו, ואז מניחים אותו מעל קומל חם או מחבת פסים. כאשר הבסיס דמוי הטורטיה מטוגן ונחרך במקום בו הבצק פוגע במתכת החמה של הגריל והופך לעיס כמו סטייק בינוני-עשוי היטב, הוא מכוסה בשעועית שחורה, רוטב סלסה, כרוב מגורר, מולה נגרו, גואקמולה, וגבינה.

על אף שהממלה המסורתית אמורה להיות ללא תוספת מרכיבים נוספים, התוספות הללו משתנות כעת ממתכון למתכון. גלגולים מודרניים כוללים ירקות אחרים ואפשרות לשכבת טינגה (עוף מגורר עם עגבניות, בצל וצ'ילי) או תפוחי אדמה ונקניק.

ממלות מוגשות במסעדות מקסיקניות בארצות הברית מאז שנות ה-90.

## סוגים אחרים
באל סלוודור, ממלה היא טורטייה עבה וסגלגלה.

בהונדורס ובגואטמלה, ממלה היא עוגה קלויה עשויה מאסה מעורבבת עם קינמון וקרדל, מבושלת בעלי בננה.

## קישורים חיצוניים

## הערות שוליים

קטגוריה:מאכלי תירס
קטגוריה:המטבח המקסיקני
קטגוריה:חביתיות
עיטורי כבאות והצלה

200px|שמאל|ממוזער|עיטור הגבורה של כבאות והצלה לישראל
200px|שמאל|ממוזער|עיטור האומץ של כבאות והצלה לישראל
200px|שמאל|ממוזער|עיטור המופת של כבאות והצלה לישראל
**עיטורי כבאות והצלה לישראל** מוענקים לכבאים ומתנדבים החל משנת 2012, על פי חוק הרשות הארצית לכבאות והצלה, בדומה לעיטורי משטרת ישראל ושירות בתי הסוהר.

העיטורים הם:
* **עיטור הגבורה**: השר לביטחון הפנים, בהמלצת נציב כבאות והצלה רשאי להעניקו על "מעשה גבורה עילאית שנעשה בעת מילוי תפקיד תוך חירוף נפש".
* **עיטור האומץ**: הנציב רשאי להעניקו על "מעשה גבורה אחר, שנעשה בעת מילוי תפקיד, תוך חירוף נפש, ושיש בו גילוי אומץ לב בלתי רגיל".
* **עיטור המופת**: הנציב רשאי להעניקו על "מעשה שנעשה באומץ לב וראוי לשמש מופת".

עיטורים אלה ניתן להעניק גם לאזרח שעשה מעשה גבורה עילאי תוך חירוף נפש, או מעשה שיש בו גילוי אומץ לב בלתי רגיל, או אומץ לב הראוי לשמש מופת, אגב שימוש כדין בסמכות מעצר או אגב מילוי חובה כדין לתת עזרה לשוטר בביצוע מעצר חוקי, או לנוכח עבירה משוועת או אסון ציבורי.
נציב כבאות והצלה רשאי להעניק "ציון לשבח", בדומה לצל"ש מפכ"ל, על מעשה או התנהגות מצוינים שאינם תואמים להענקת אחד מהעיטורים.
200px|שמאל|ממוזער|צל"ש נציב כבאות והצלה
**צל"ש נציב כבאות והצלה** - נציב כבאות והצלה רשאי להעניק "ציון לשבח", בדומה לצל"ש מפכ"ל, על מעשה או התנהגות מצוינים שאינם תואמים להענקת אחד מהעיטורים.

בעבר הוענק גם עיטור השירות על שירות שיש בו משום תרומה בלתי רגילה להשגת יעד מיעדי הכבאות, ללא קשר אם התרומה הייתה במעשה בודד או בגילוי התמדה או דבקות מופתית במטרה.

עיטור הגבורה הוענק לראשונה לאחר השרפה בכרמל בטקס שנערך ב-24 בינואר 2011, לשלושה כבאים, רס"ל דני חייט, רב-כבאי אורי סמנדייב וצופה האש אלעד ריבן שהקריבו את חייהם בניסיון להציל את הסוהרים שנלכדו בסופת אש.

## עיטורי כבאות והצלה לישראל הישנים
עד לשנת 2023, עיצוב העיטורים היה מבוסס בעיקרו על עיצוב העיטורים במשטרת ישראל. העיטור כלל פארה, שהיווה את חלקו המרכזי, עשוי מתכת בצורת להבה, ומכיל אלמנטים מתוך סמל הכבאות, כגון קסדת כבאי , שני גרזני כבאים מוצלבים, מגן דוד ועלי זית.

בעקבות שינוי עיצובי שהונהג בתקופת כהונתו של דדי שמחי כנציב כבאות והצלה, השתנו העיטורים כך שהם דומים לעיטורי צה"ל. במקום סרט אדום אחיד לשלושת העיטורים, הם מעוצבים בצבעים צהוב, אדום וכחול. בנוסף, צל"ש נציב כבאות והצלה, שהציג קודם לכן שלושה סמלי כובעי כבאי צהובים על רקע אדום, עוצב מחדש כך שבמרכזו מופיע דגל נציב כבאות והצלה, כאשר סמלי הכבאות מוצבים משני צידיו.


קובץ:FireIsraelIturim.png|עיטורי כבאות והצלה לישראל עד 2022
קובץ:FireIsraelCitations.svg|סרטי העיטור לענידה על המדים
קובץ:Zalash Naziv haKabaut - Fire Commissioner of Israel Citation.png|צל"ש נציב כבאות והצלה הקודם


## קישורים חיצוניים
* מקבלי עיטורים מנציבות כבאות והצלה, באתר הגבורה

## הערות שוליים

קטגוריה:כיבוי אש בישראל
כ
אום אל-נסר

**אום אל-נסר** (בערבית: **أم النصر**. תעתיק עברי: אֻם אל-נצר. תרגום: אֵם הניצחון), הידוע גם בשם **אל-קַרְיה אל-בַּדַוִויֶה** (בערבית: **القرية البدوية**. תרגום: הכפר הבדואי), היה יישוב הממוקם בצפון נפת עזה ברשות הפלסטינית.

## שם הכפר
מקור שמו הרשמי של הכפר אינו ידוע. כאמור, הכפר נקרא גם "הכפר הבדואי" (אל-קַרְיה אל-בַּדַוִויֶה), משום שכמעט כל התושבים הם בדואים משבטים שונים. על כך יעידו שמות החמולות הגדולות בכפר, שהם שמות שבטים בדואים: א-רומיילאת (الرميلات), א-תיַאהַה (التياهة), א-שווארכּה (الشواركة), אל-חנאג'רה (الحناجرة), א-תראבּין (الترابين).

## היסטוריה
הכפר הוקם על 800 דונם של אדמות בית לאהיא, שהופקעו על ידי ראש הרשות הפלסטינית, יאסר ערפאת, עבור הבדואים פליטי 1948 שחיו באזור. הכפר הוקם בשנת 1997 והיה קשור מִנהלית לעיריית בית לאהיא, עד שהרשות הפלסטינית החליטה להפריד בין שני היישובים ולהקים מועצה מקומית לכפר אום אל-נסר.

על אף ה"תכנון", עד שנת 2015 רוב הבתים היו צריפי פח וענפי דקלים, הכבישים לא היו סלולים, לא היו תשתיות, והשירותים שניתנו לתושבים היו "צנועים". הכפר היה הצפוני ביותר ברצועת עזה, מנותק מיישובים אחרים ברצועה, ליד הגדר, באזור התוחמת הצפונית שבו היו ההתנחלויות דוגית, ניסנית ואלי סיני, שפונו ב-2005 כחלק מתוכנית ההתנתקות.

## אוכלוסייה
על פי הלשכה הפלסטינית המרכזית לסטטיסטיקה (PCBS):

בשנת 2017 מנתה אוכלוסיית הכפר 4,681 נפשות.

ב-2020 מנתה האוכלוסייה 5,180 נפש.

ב-2022 גרו בכפר 5,527 איש.

בין החמולות הגדולות בכפר נמנית חמלוה בעלושה שבין ראשיה בהאא' בעלושה.

## תברואה
מצד דרום היישוב גובל בברכות ביוב של המתקן לטיהור שפכים בבית לאהיא, והדבר חשף את התושבים לבעיות בריאותיות. בחורף המאגרים עלו על גדותיהם וזיהמו את שטחי החקלאות, ובקיץ יצרו מכת יתושים. במרץ 2007 קרסו אגמי המתקן והציפו את הכפר, הרגו חמישה ופצעו רבים אחרים.

## מלחמת חרבות ברזל
לאחר טבח שבעה באוקטובר יצאה מדינת ישראל למלחמת חרבות ברזל. כחלק מפעולות צה"ל להגנת עוטף עזה יצר צה"ל פרימטר. תושבי הכפר התפנו לאזורים אחרים ברצועת עזה. בהמשך המלחמה רוב בתי הכפר הושמדו.

נכון למרץ 2025, הכפר נותר הרוס ולא מתפקד כישוב פעיל. אזור הכפר נמצא תחת שליטה של כוחות צה"ל.

ב-27 ביולי 2025, דווח כי ישראל מפעילה מיליצייה חמושה בהנהגת בהאא' בעלושה, קצין במנגנוני הביטחון של הרש"פ, באזור הכפר הבדואי.
## הערות שוליים

קטגוריה:נפת צפון עזה
קטגוריה:רצועת עזה: כפרים
קטגוריה:יישובים שהוקמו ב-1997
קטגוריה:ארץ ישראל: יישובים לשעבר
האנה-ראוויתי מאיפי-קלארק

**האנה-ראוויתי קריריקי מאיפי-קלארק** (באנגלית: **Hana-Rawhiti Kareariki Maipi-Clarke,** נולדה ב-2002) היא פוליטיקאית ניו זילנדית, המייצגת את טה-פאטי מאורי כחברת פרלמנט מאז הבחירות הכלליות בניו זילנד באוקטובר 2023. היא חברת הפרלמנט הצעירה ביותר מאז ג'יימס סטיוארט-וורטלי, שנבחר ב-1853 כשהיה בן 20 שנים ו-7 חודשים.

## רקע
מאיפי-קלארק ממוצא "Ngāpuhi", "Ngāti Porou", "Te Āti Awa", ו- "Ngāi Tahu". השדרן פוטאקה מאיפי הוא אביה. היא אחייניתה הגדולה של פעילת השפה המאורית האנה טה חמרה. טאיטימו מאיפי, שהאקטיביזם שלו תרם להסרת פסל קפטן המילטון ב-2020, הוא סבהּ. וי קטאנה, חבר הפרלמנט המאורי הראשון שמונה למועצה המנהלת, היה סבא רבא של סבא רבא שלה.

מאיפי-קלארק קיבלה את השכלתה בטה-וארקורה או-ראקאומנגאמנגה בהאנטלי. בגיל 17, הוציאה את הספר "מאהינה" בנושא "מרמטקה", לוח הירח המאורי. היא קיבלה השראה מרנגי מטאמואה לחקור את הנושא כאשר הרצה על מטאריקי. בשנת 2023 היא העבירה קורס אימון ללוחמים ניו זילנדים על מרמטקה ומטאריקי.

## השקפות ועמדות
האנה-ראוויתי מאיפי-קלארק נבחרה בבחירות שנערכו בסוף 2023 כאשר היא זכתה בכ-49% מהקולות וגברה על ננאיה מהוטה.

במהלך נאום הבכורה שלה בדצמבר 2023, מתחה מאיפי-קלארק ביקורת על ממשלת הקואליציה בראשות הלאומית, וטענה כי היא "תקפה את כל עולמי מכל פינה". היא זיהתה בריאות, סביבה, מים, אדמה, משאבי טבע וילדים כתחומים מרכזיים של אי הסכמה עם הממשלה.

### גיל הצבעה
מאיפי-קלארק תמכה בהורדת גיל ההצבעה ל-16. בעקבות פסקת בית המשפט העליון ב-2022, היא תמכה בהצעת חקיקה שהוצגה על ידי ממשלת הלייבור השישית באוגוסט 2023 להורדת גיל ההצבעה ל-16 שנים בבחירות המקומיות.

## קישורים חיצוניים

## הערות שוליים

קטגוריה:פוליטיקאים ניו זילנדים
קטגוריה:מאורים
קטגוריה:זוכות פרס 100 נשים (BBC)
קטגוריה:ילידות 2002
קטגוריה:ניו זילנדים שנולדו ב-2002
מאסה (תירס)

[ממוזער|בצק מאסה להכנת [טורטייה|טורטיות]]
**מאסה** (בספרדית: **Masa** או **Masa de maíz**) הוא בצק תירס שמגיע מתירס טחון לאחר ניקסטאמליזציה (ניקסטאמליזציה הוא תהליך להכנת תירס, או דגן אחר, שבו משרים את הדגן ומבשלים אותו בתמיסה בסיסית, בדרך כלל מי סידן הידרוקסידי).

## מאפיינים
חומר הגלם למנה משמש להכנת טורטיות תירס, גורדיטות, טמלה, פופוסות ומנות רבות אחרות של מטבחי אמריקה הלטינית. הוא מיובש כאבקה לצורת קמח הנקראת **מאסה הרינה**. מאסה משוחזרת ממאסה הרינה על ידי ערבוב עם מים לפני השימוש בבישול.

בספרדית, masa harina מתורגם ל"קמח בצק", שיכול להתייחס לסוגים רבים אחרים של בצק.

## הכנה
תבואת תירס שדה מיובשת ולאחר מכן מטופלת על ידי בישול הדגן הבוגר והקשה בתמיסה מדוללת של סידן הידרוקסידי או אפר עצים, ולאחר מכן משרים אותו שעות רבות. בשלב הבא שוטפים ביסודיות את התירס הספוג, כדי להסיר את הטעם הלא נעים של האלקלי. תהליך זה הוא ניקסטמליזציה, והוא מייצר הומיני, הנטחן לבצק יבש יחסית ליצירת **מאסה טרייה**. ניתן למכור את המאסה הטרייה או להשתמש בה ישירות ומייד, או לייבש ולערבב לאבקה ליצירת **מאסה הרינה**, או קמח מאסה.

סיד ואפר הם בסיסיים ביותר: הבסיסיות מסייעת להתמוססות ההמיצלולוז, המרכיב העיקרי דמוי דבק בדפנות תאי התירס, ומשחררת את הקליפות מהגרעינים ומרככת את התירס. חלק משמן התירס מתפרק לחומרים מתחלבים (מונוגליצרידים ודיגליצרידים), כשגם החיבור של חלבוני התירס זה לזה מתרופף. החומר פועל כמקשר לשרשראות צד חומציות של חלבון ופוליסכריד.

השינויים הכימיים במאסה מאפשרים יצירת בצק, וגם מאפשרים לחומר התזונתי ניאצין להיספג במערכת העיכול. לעומת זאת, קמח תירס לא מטופל אינו מסוגל ליצור בצק בתוספת מים, ותזונה הנשענת מאוד על צריכתו מהווה גורם סיכון למחלת פלגרה.

## שימושים אחרים
המוצר הטחון יכול להיקרא Masa nixtamalera. במטבח המקסיקני והמרכז אמריקאי, מאסה ניקסטאמלרה מבושלת עם מים וחלב להכנת משקה סמיך דמוי דייסה הנקרא אטולה. כאשר מכינים אותו עם שוקולד וסוכר, הוא הופך לאטולה דה שוקולד. הוספת אניס ופילונסיו (Panela) לתערובת זו יוצרת צ'מפוראדו, (Champurrado) משקה ארוחת בוקר פופולרי.

## ראו גם
* קמח תירס

## קישורים חיצוניים

## הערות שוליים

קטגוריה:אמריקה הלטינית: מטבחים
קטגוריה:המטבח המקסיקני
קטגוריה:בצקים
קטגוריה:קמח
קטגוריה:תירס
אזרבייג'ן השלמה

[שמאל|ממוזער|מפת אזרבייג'ן השלמה על פי ה[היסטוריון האזרי ]]
**אזרבייג'ן השלמה** (ידוע גם בתור: **אזרבייג'ן הגדולה** או **כל אזרבייג'ן**, אזרית: Bütöv Azərbaycan) הוא אירדנטה של איחוד שטחים המיושבים באזרים מבחינה היסטורית לתוך אזרבייג'ן.

## היסטוריה
הרעיון של "אזרבייג'ן שלמה" גובש על ידי  בשנת 1991, אז ייסד את הארגון הלאומי "SANLM", ממנו התפצלה ב-2002 תנועת ההתעוררות הלאומית של דרום אזרבייג'ן.

הרעיון הוגדר בשנת 1992 על ידי נשיא אזרבייג'ן , שייסד חמש שנים אחר כך, ב-1997, את ארגון "**איחוד כל אזרבייג'ן**" (באזרית: Bütöv Azərbaycan Birliyi). הוא פרסם ספר על הרעיון, בשם "*Bütöv Azərbaycan yolunda*", בטורקיה ב-1998. בספר טען שגבולות אזרבייג'ן צריכים להשתרע מדרבנט שברוסיה עד המפרץ הפרסי. אלצ'יביי טען כי מדובר בשטחים עם נוכחות היסטורית אתנית אזרית, והציע שלאזרבייג'ן תהיה הזכות לשלוט בה תחת שיטת ממשל מוצעת בשם "**ארצות אזרבייג'ן המאוחדות**" (באזרית: Birləşmiş Azərbaycan Yurdları). זה פורסם לאחר מותו ב-2002. הוא התנגד לרעיוון ש תהיה מדינה נפרדת ועצמאית מאזרבייג'ן עצמה.

ההיסטוריוגרפיה האזרית מציגה את התקופה בין תחילת עד אמצע המאה ה-18 כמצב האידיאלי והנורמטיבי עבור אזרבייג'ן, עם ריבונות אזרית על נגורנו-קרבאך ודרום אזרבייג'ן. זאת למרות ש"**אזרבייג'ן המאוחדת**" מעולם לא הייתה מדינה עצמאית אלא תמיד חלק מהאימפריות הפרסיות.

## יוזמות פוליטיות
המונח אזרבייג'ן שלמה המשיך ביוזמות פוליטיות ומפלגות באספה הלאומית האזרית, כמו החזית העממית של אזרבייג'ן השלמה.

## גבולות
למרות שגבולות אזרבייג'ן השלמה אינם לגמרי מוגדרים, חלק מתומכי הרעיון מציגים אותם כמקיפים את התחומים הבאים:
*  (אזרית: *Cənubi Azərbaycan*) – : פרובינציות מזרח אזרבייג'ן, מערב אזרבייג'ן, ארדביל וזנג'אן
*  (אזרית: *Qərbi Azərbaycan*) – : כל שטחה של ארמניה
* דרבנט (אזרית: *Dərbənd*) – : , הרפובליקה של דאגסטן
* בורצ'לי (אזרית: *Borçalı*) –  חלק ממחוז כארתלי תחתית של גאורגיה

## ראו גם
* גבול אזרבייג'ן–איראן
* תנועת ההתעוררות הלאומית של דרום אזרבייג'ן

## קישורים חיצוניים

## הערות שוליים

קטגוריה:אזרבייג'ן: פוליטיקה
קטגוריה:איחודים לאומיים
המרכז הלאומי למלחמה בהפצת נשק להשמדה המונית וביו-ביטחון

**המרכז הלאומי למלחמה בהפצת נשק להשמדה המונית וביו-ביטחון** (באנגלית: **National Counterproliferation Center**, בקיצור: **NCBC**) הוא ארגון מודיעין של ארצות הברית האחראי על איסוף, ניתוח, והפצת מודיעין על התפשטות נשק גרעיני, ביולוגי, רדיולוגי וכימי של השמדה המונית, הטכנולוגיות, החומרים שלהם, המומחיות ומערכות אספקה.

המרכז מהווה חלק ממשרד מנהל המודיעין הלאומי, כשהוא מאגד מומחים מסוכנויות פדרליות אחרות, כולל CIA ,FBI, מחלקת ההגנה המחלקה לביטחון המולדת ושאר הסוכניות של קהיליית המודיעין האמריקאית.

## היסטוריה
השורשים הראשונים לרעיון להקמתו של המרכז החלו כבר עם פרסומו של דו"ח הממצאים של ועדת החקירה לחקר אירועי ה־11 בספטמבר אשר המליצה כי לאור התפתחות איומי הטרור ההולכים והמתפתחים יש להקים מרכז מודיעין לאומי לניהול מודיעין בנושא הפצת נשק להשמדה המונית.

ב-2004 כחלק מביקורת על ההערכה של המודיעין האמריקאי שסדאם חוסיין מחזיק בנשק כימי באותו זמן אשר הובילה לפתיחתה של מלחמת עיראק, חתם הנשיא ג'ורג' ווקר בוש על צו נשיאותי המורה על הקמת ועדה לבחינת יכולות המודיעין של ארצות הברית לגבי נשק להשמדה המונית. ב-2005 עם פרסום המלצות הוועדה הומלץ להקים מרכז לאומי למלחמה בהפצת נשק להשמדה המונית אשר ינהל, ויתכלל את כלל פונקציית קהיליית המודיעין האמריקאית בנושאי נשק גרעיני, ביולוגי וכימי ברחבי העולם. אותו שנה הקים הקונגרס באמצעות חוק הרפורמה במודיעין ומניעת טרור(IRTPA) את המרכז של כיום.

## תפקידים
תפקיד המרכז הם:
* זיהוי פערים קריטיים בתהליכי איסוף המודיעין נגד הפצת נשק להשמדה המונית.
* פיתוח פתרונות שיסייעו לסגור את אותם פערים מודיעניים.
* פיתוח ומימון טכנולוגיות חדשות כדי לסייע במאבק בהפצה.

## ראשי המרכז
* קנת סי בריל (2005–2009)
* ג'וזף דטראני (2010–2012)
* מג'ה מ להנוס (2012–?)
* דוקטור קתרין ברינספילד (2022–הווה)

## הערות שוליים

קטגוריה:קהילת המודיעין האמריקאית
קטגוריה:אב"כ
קטגוריה:בקרת נשק
קירשנמיכל

**קירשנמיכל** (בגרמנית: **Kirschenmichel**) הוא קינוח נפוץ מהמטבח הגרמני. הוא נקרא לפי אזורים שונים בגרמניה בשמות רבים:  Kirschenplotzer, Kärscheblotzer, Körschmichl, Kerschemiel, Kirschenjockel, Kirschpfanne, Kirschenmännla, Chirsichlotz.

## מאפיינים
הקינוח מורכב מלחם בן כמה ימים שלשים לבצק עם חמאה, חלב, ביצה וסוכר. דובדבנים חמוצים או דובדבנים מתוקים מקופלים לתוך הבצק ואת התערובת אופים בתבנית קדירה. לפני ההגשה מצפים את הקינוח עם וניל, קינמון, שקדים וציפורן ולאחר מכן מוגש חם עם חביצה רוטב וניל.

למרות שבאופן מסורתי הוא קינוח, ניתן למצוא אותו במסעדות גם כמנה עיקרית לאחר מרק כמתאבן.

## סוגים
מנה דומה ופופולרית בדרום גרמניה היא אופנשלופפר המורכב משכבות של לחם ישן ופרוסות תפוחים (במקום דובדבנים) אשר לאחר מכן מושרים בתערובת של חמאה, סוכר וביצה. לחלקם מוסיפים גם צימוקים ומגישים אותו עם רוטב וניל חם.

## ראו גם
* פודינג לחם

## קישורים חיצוניים
* מתכון להכנת קירשנמיכל

קטגוריה:המטבח הגרמני: קינוחים
מרי לי אבוט

**מרי לי אבוט** (באנגלית: **Mary Lee Abbott**; 27 ביולי 1921 – 23 באוגוסט 2019) הייתה אמנית אמריקאית, שנודעה כחברה באסכולת ניו יורק
לאקספרסיוניזם מופשט, בסוף שנות ה-40 וה-50. עבודתה המופשטת והפיגורטיבית הושפעה גם מהזמן שבילתה בסנט קרואה ובהאיטי, שם היא חיה בשנות החמישים.

## ראשית חייה
אבוט נולדה בעיר ניו יורק, שם למדה בבית הספר צ'אפין. השושלת המשפחתית שלה קשורה לג'ון אדמס, הנשיא השני של ארצות הברית. אמה, אליזבת גרינל, הייתה משוררת ובעלת טור בעיתוני הרסט.

היא הייתה תלמידתו של האמן ג'ורג' גרוס, בזמן שלמדה בליגת הסטודנטים לאמנות של ניו יורק. אבוט עבדה עם בארנט ניומן, מארק רותקו ודייוויד הייר. אבוט למדה בסוף שנות ה-30 בבית הספר של מוזיאון קורקורן (ידוע כעת בשם בית הספר לאמנויות ועיצוב קורקורן) בוושינגטון הבירה

היא הייתה נשואה לזמן קצר לצייר לואיס טיג מ-1943 עד 1946. זמן קצר לאחר פרידתה מטיג, היא נישאה לאיש העסקים טום קלייד. קלייד ואבוט בילו חורפים רבים בהאיטי ובסנט קרואה. במקומות אלה היא מצאה השראה לציוריה, בהתבוננות באנשי המקום ובנופים.

## קריירה
לאחר מלחמת העולם השנייה, אבוט המשיכה בקריירה בעולם האמנות והיא הצטרפה ל"קבוצת דאונטאון", שייצגה אמנים שחיו במנהטן התחתית. ב-1946 הקימה סטודיו לאמנות ברחוב העשירי במנהטן. מיקומה במנהטן העניק לה גישה למעגל פנימי של אמנים. פיליפ פאביה הזמין אותה להיות אחת משלוש הנשים שנכללו ב"מועדון האמן" לצד איליין דה קונינג ופרל פיין. "באופן כללי, הנשים במועדון לא זכו ליחס שונה - אמן היה אמן. לפעמים היית יכולה לקבל יחס של אישה כי היית יפה. נבחרתי לגבות את התשלומים וללכת לקנות את האלכוהול כי הייתי יפה, והניחו שהחבר'ה ישלמו אם אבקש מהם. פעמים אחרות הייתי צריכה להיות קשוחה כדי שיתייחסו אלי ברצינות", אמרה אבוט.

בשנים 1948–1949 היא הושפעה בהתפתחותה אמנותית מווילם דה קונינג. השימוש שלה במחווה בקנה מידה גדול השתנה באופן משמעותי לאחר הרצאתו. אבוט ודה קונינג, לצד אחרים, כולל ג'קסון פולוק ורוברט מאת'רוול, ביקרו תכופות בטברנת סידר. בית המרזח הזה נחשב למקום מפגש מפורסם להוגים האקספרסיוניסטים המופשטים. אבוט אמרה שכשהם היו שם, הם דנו ברעיונות, אמנות ופילוסופיה.

בשנות ה-50 החלה אבוט בפרויקט שיתופי עם ברברה גסט, משוררת דור ראשון בבית הספר בניו יורק. אבוט יצרה ציורים שהיא כינתה "ציורי שירה" אשר נוצרו בהשראת המילים והדימויים הקשורים לשירתה של המשוררת.

ציוריה מאופיינים בצבעים עזים ונוצרו בהשראת הטבע אליו נחשפה בטיוליה באיים הקריביים.

בשנת 2016 נכללה עבודתה בתערוכה נשים מזרם האקספרסיוניזם המופשט שאורגן על ידי מוזיאון האמנות של דנוור (DAM).

היא מתה בגיל 98 ב-23 באוגוסט 2019.

## הערות שוליים

קטגוריה:ציירות אמריקאיות
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אקספרסיוניזם
קטגוריה:אסכולת ניו יורק
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
ניתאי ראך

**ניתאי ראך** (נולד ב-1996 בבאר שבע) הוא מנצח, פסנתרן ואקורדיוניסט ישראלי המשמש כמנצח הבית בתזמורת הקאמרית הישראלית.

## ביוגרפיה
בשנת 2022 זכה בפרס הראשון ובפרס בחירת התזמורת בתחרות הניצוח הבינלאומית "Wiener Schule" בווינה במוזיקפריין. בשנת 2024 זכה בפרס הראשון בתחרות הבינלאומית ה-5 בפורטוגל עם "Orquestra de Câmara de Cascais e Oeiras". באותה שנה זכה בפרס מיוחד בתחרות הניצוח הבינלאומית ברומניה "Ionel Perlea" מטעם בית האופרה והבלט "אולג דנובסקי" שברומניה. בשנת 2023 זכה בפרס השלישי בתחרות הניצוח הבינלאומית BMI שבבוקרשט. זכה ב"חממת המנצחים" של התזמורת הקאמרית הישראלית בשנת 2021 והתמנה לאסיסטנט מנצח. באותה שנה זכה בתחרות "שרביט הזהב" בשיתוף בית הספר למוזיקה ע"ש בוכמן-מהטה עם התזמורת הסימפונית חיפה. ניתאי הוא גם מלגאי של קרן התרבות אמריקה-ישראל. הוא בוגר תואר ראשון בניצוח תזמורות בבית הספר למוזיקה ע"ש בוכמן-מהטה שבאוניברסיטת תל אביב בכיתתו של אי-אן שו, שם זכה למלגות הצטיינות ובמלגת ״קולטון״ היוקרתית למוזיקאים מצטיינים.

בין התזמורות עליהן ניצח, התזמורת הפילהרמונית הישראלית, התזמורת הפילהרמונית של טרגו מורש, התזמורת הקאמרית של קשקאיש בפורטוגל, התזמורת הפילהרמונית של אתונה, התזמורת הסימפונית ירושלים, התזמורת הקאמרית הישראלית, התזמורת הסימפונית חיפה, תזמורת סימפונט רעננה, הסינפונייטה הישראלית באר שבע, תזמורת האוניברסיטה הטכנית בדרזדן, תזמורת "היידן" בווינה ועוד.

בשנת 2025 ניצח בפעם הראשונה בגיל 29 על התזמורת הפילהרמונית הישראלית, ובאותה השנה הופיע עם הפסנתרנית אלנה בשקירובה בקונצ'רטו ה-13 לפסנתר מאת מוצרט עם התזמורת הקאמרית הישראלית. במהלך 2024 ערך את הופעת הבכורה שלו עם התזמורת הפילהרמונית הממלכתית טרגו-מורש (רומניה) יחד עם הפסנתרן דניאל צ'ובאנו (זוכה פרס תחרות רובינשטיין). בספטמבר 2024 הוזמן לנצח על גמר תחרות הפסנתר הבינלאומית הראשונה "סטרטו" לצד תפקידו כחבר בחבר השופטים בתחרות. מוקדם יותר באותה שנה ניצח על הבכורה העולמית של האופרה "סוג של מפלצת" - מוזיקה מאת מלחין הסרטים עדי כהן (ברקלי) וליברית מאת הסופרן הבינלאומית שירה פטשורניק (גרמניה-ישראל). בשנת 2023 הוזמן לנצח על התזמורת של פסטיבל המוזיקה הבינלאומי "Lunigiana" באיטליה לאחר שהשתתף בכיתת האמן לניצוח בפירנצה 2022 ונבחר כמשתתף מוביל. במהלך 2022 הקליט מוזיקה עבור פרויקט "Color Food" של תזמורת סימפונט רעננה.

בנעוריו למד בקונסרבטוריון העירוני באר שבע, עיר הולדתו, וזכה שם במלגת קרן סרני ללימודי פסנתר.

ניצח בכיתות אמן עם להב שני, מאסטרו ג'ין וואנג (סין-וינה), סבסטיאן פרלובסקי (פולין), ניל סטולברג (UCLA), גויאנג ז'אנג (סין), יואב תלמי (ישראל) ועוד. כאקורדיוניסט השתתף ניתאי בפסטיבלי אבו גוש ונהלל ובפסטיבלים בגרמניה ובאיטליה, כמו גם בהצגות, קונצרטים ואירועי תרבות ברחבי הארץ. במסגרת שירותו הצבאי ניגן בתזמורת צה"ל, עמה הופיע בארץ, בארצות הברית וברוסיה כמנצח ופסנתרן.

## קישורים חיצוניים
* 

קטגוריה:מנצחים ישראלים
קטגוריה:אקורדיוניסטים ישראלים
קטגוריה:פסנתרנים ישראלים
קטגוריה:בוגרי הקונסרבטוריון העירוני באר שבע
קטגוריה:בוגרי אוניברסיטת תל אביב: מוזיקה
קטגוריה:מוזיקאים להט"בים ישראלים
קטגוריה:נגני תזמורת צה"ל
קטגוריה:ישראלים שנולדו ב-1996
מורשת הותורן

ממוזער|עטיפת הספר השני בסדרה
ממוזער|עטיפת הספר השלישי בסדרה
ממוזער|עטיפת הספר הרביעי
**מורשת הותורן** (באנגלית: **The Inheritance Games**; מכונה גם על שם הספר הראשון: **משחקי הירושה**) היא טרילוגיית ספרים בסוגת רומן לנוער בוגר מאת ג'ניפר לין בארנס. יצאה לאור במקור באנגלית בהוצאת Little, Brown Books for Young Readers. סדרת הספרים מתמקדת בנערה בשם אייברי קיילי גרמבס ובמשפחת הותורן. נכון לאוקטובר 2025 היא כוללת חמישה ספרים: **משחקי הירושה** (יצא לאור באנגלית בשנת 2020; בעברית במרץ 2023); **שושלת הותורן** (יצא לאור באנגלית בשנת 2021; בעברית ביוני 2023); **הגמביט האחרון** (יצא לאור באנגלית בשנת 2022; בעברית באוגוסט 2023). שני הספרים הנוספים, הנקראים **האחים הותורן** (יצא לאור באנגלית בשנת 2023; בעברית בפברואר 2024); ו**המשחק הגדול מכולם** (יצא לאור באנגלית בשנת 2024; בעברית בינואר 2025), אינם חלק מעלילת הטרילוגיה, שנגמרת ב**גמביט האחרון**.

## עלילת הסדרה
אייברי קיילי גרמבס היא נערה ממשפחה ענייה, שחיה בעיירה קטנה בארצות הברית. אמה מתה, את אביה לא הספיקה להכיר, והיא מתגוררת עם אחותה, ליבי, ובן זוגה האלים. השלושה מתקשים לשלם שכר דירה, אייברי ישנה במכונית הישנה שלה ומבריזה משיעורים בשביל לעבוד.

יום אחד קורא לה מנהל בית הספר למשרדו, ושם היא מגלה שנבחרה ליורשת של טוביאס הותורן, האיש הכי עשיר בארצות הברית. בהמשך היא תגלה שהיא לא רק היחידה שמצטרפת ליורשים מבית הותורן, אלא שהיא יורשת את רוב הונו של טוביאס על חשבון נכדיו.

אחד התנאים לקבלת הירושה הוא לעבור לגור בביתו של טוביאס הותורן, בחיק משפחתו המאוד מורכבת, לשנה שלמה ברציפות. תוך פתרון חידות והיכרות עם ארבעת נכדיו של טוביאס ועם המשפחה הכי עשירה בארצות הברית, מתקרבת אייברי לתשובה לשאלה – למה היא קיבלה את הירושה הזאת?

## ביקורות ופרסים
הספר **משחקי הירושה** היה רב מכר של ניו יורק טיימס ואינדיבאונד לאחר יציאתו לאור בשנת 2020. הוא זכה לביקורות משבחות מ־Publishers Weekly ומקירקוס ריוויוז, וכן מ־Booklist ו־Basic Library Journal וביקורת מ-Bulletin of the Center for Children's Books . בשנת 2021 זכה הספר בפרס ספר העשרה והיה מועמד לפרס אדגר לצעירים, פרס הבחירה של Goodreads לצעירים, עשרת ספרי העשרה המובילים של YALSA, ובפרסים נוספים.

הספר **שושלת הותורן** זכה לביקורות חיוביות ב-*Kirkus Reviews* וב-*School Library Journal*. בשנת 2021 הגיע לשלב האחרון בפרס Goodreads Choice לספרות מבוגרים צעירים.

## תרגום הסדרה לעברית
ספרי הסדרה תורגמו על ידי ענבל מלכה ויצאו לאור בהוצאת ידיעות ספרים.

## הדמויות בטרילוגיה

## הערות שוליים

קטגוריה:סדרות ספרי מתח
קטגוריה:ספרי מתח
קטגוריה:ספרי ידיעות ספרים
נחל גליל

**נחל גליל** הוא נחל אכזב בגליל המערבי. אורכו כ־4.2 קילומטרים.

## תוואי הנחל
מוצא הנחל ממוקם בגובה של כ־400 מטרים מעל פני הים, מדרום ליישוב גורנות הגליל וממזרח למושב גורן. הוא זורם לכיוון צפון־מערב. הנחל זורם בין היישובים לעיל וחולף מתחת לכביש 899. בהמשכו התוואי זורם הנחל צפונית לקיבוץ אילון. בגובה של כ־160 מטרים מעל פני הים, כ־700 מטרים צפונית לאילון וכ־850 מטרים מדרום־מזרחית לאדמית, הנחל נשפך לנחל בצת.

גליל
גליל
נחל חניתה

**נחל חניתה** הוא נחל אכזב בגליל המערבי. אורכו כ־6.7 קילומטרים.

## תוואי הנחל
מוצא הנחל ממוקם בגובה של כ־350 מטרים מעל פני הים בנפת צור שבדרום לבנון, מעט מצפון לקיבוץ חניתה. הנחל זורם לכיוון דרום־מערב על גבול ישראל–לבנון, ולאחר מכן נכנס לחלקים הצפוניים של היישוב שלומי. משם הוא ממשיך מערבה במקביל מצפון לכביש 899. לאחר מכן, מעט מדרום לכפר ראש הנקרה, חולף הנחל מתחת לכביש 4. בסופו, בתחומי שמורת ים ראש הנקרה-אכזיב, מעט מעל לגובה פני הים, נשפך הנחל אל נחל בצת, במרחק של כחצי קילומטר משפכו לים התיכון.

חניתה
חניתה
חניתה
קטגוריה:חניתה
קטגוריה:שלומי
קטגוריה:גבול ישראל–לבנון
נחל נמר

**נחל נמר** הוא נחל אכזב בגליל המערבי. אורכו כ־6.2 קילומטרים.

## תוואי הנחל
מוצא הנחל ממוקם בגובה של כ־435 מטרים מעל פני הים בתחומי הכפר הבדואי הישראלי ערב אל-עראמשה, בסמוך לגבול ישראל–לבנון. כיוון הזרימה של הנחל הוא לדרום־מערב. הוא זורם מצפון לקיבוץ אדמית, לפארק אדמית ולמצפה איתן, שם, בחלק קצר מהווה את הגבול בין ישראל ללבנון. בחלק האחרון שלו נמצאת מערת נמר. בחלק זה יורד הנחל מרמת אדמית בסמוך לכביש 8993 ואז חולף מתחת לכביש 899 ונשפך, בגובה של כ־80 מטרים מעל פני הים, לנחל בצת.

קטגוריה:הגליל העליון: נחלים
נמר
קטגוריה:גבול ישראל–לבנון
הקונגרס הלאומי ההודי (ארגון)

**הקונגרס הלאומי ההודי (ארגון)**, (בהינדי: **भारतीय राष्ट्रीय कांग्रेस (संगठन)**; באנגלית: **Indian National Congress (Organisation)**) שכונה גם **קונגרס (O)** או **סינדיקט** / **קונגרס ישן** היה מפלגה פוליטית בהודו שהוקמה כאשר מפלגת הקונגרס התפצלה בעקבות גירוש אינדירה גנדי מהמפלגה על ידי הנהלת המפלגה בנובמבר 1969.

ב-12 בנובמבר 1969, ראש ממשלת הודו אינדירה גנדי גורשה ממפלגת הקונגרס בשל הפרת משמעת המפלגה בבחירות לנשיאות הודו ב-1969. נשיא הקונגרס הורה למפלגה הפרלמנטרית של קונגרס לבחור יו"ר חדש במקום גנדי, אך הדרישה לרוב של שני שלישים בשביל להדיח את היו"ר מנעה את התקיימות ההוראה, כש-432 מכלל חברי הוועדה בחרו לתמוך בגנדי. יומיים לאחר מכן התכנסה ועדת הקונגרס האופוזיציוני, כש-111 חבריו בוחרים במורארג'י דסאי ליו"ר המפלגה. בהמפלגה התפצלה לבסוף עם אינדירה גנדי והקימה מפלגה מתחרה בשם הקונגרס הלאומי ההודי (רקוויזיציוניסטים), שזכה לכינוי *[[הקונגרס הלאומי ההודי (R)]]* או *אינדיקציה* / *קונגרס חדש*. בוועדת הקונגרס של כל הודו, 446 מתוך 705 חבריה הלכו לצדה של אינדירה. K Kamaraj ומאוחר יותר מורארג'י דסאי היו המנהיגים של הקונגרס (ארגון).

המפלגה שלטה בממשלות ביהר תחת בהולה פאסואן שאסטרי, קרנאטקה תחת ורנדרה פטיל, ובגוג'ראט תחת היטנדרה ק. דסאי. המפלגה הייתה חברה בג'נטה מורחה ששלטה בגוג'אראט תחת באבובאי ג'יי פאטל בין השנים 1975–1976 במהלך מצב החירום.

ניתן לראות בפיצול במובנים מסוימים חלוקה שמאלנית / ימנית. אינדירה רצתה להשתמש באג'נדה פופוליסטית על מנת לגייס תמיכה עממית במפלגה. האליטה האזורית של המפלגה היו בעלי אג'נדה ימנית יותר, וחוסר אמון בעזרת ברית המועצות.

בבחירות הכלליות של 1971 זכתה הקונגרס (ארגון) בכ-10% מהקולות וב-16 מושבים בלוק סבהה, לעומת 44% מהקולות ו-352 מושבים לקונגרס של אינדירה. המפלגה קיבלה לשימושה את סמל אישה אורגת בצ'אקרה.

מרבית מנהיגי המפלגה נעצרו במהלך מצב החירום בהודו, מיוני 1975 ועד לינואר 1977. בינואר 1977 הייתה המפלגה אחת מארבע מפלגות שהצטרפו למפלגת ג'נטה, שניצחה בבחירות שהתקיימו במרץ.

הג'נטה הנחילה תבוסה מוחצת למפלגת הקונגרס של אינדירה. אף על פי כן, שיעור ההצבעה הכולל של הקונגרס (O) ב-1977 ירד כמעט בחצי מ-1971 והם איבדו שלושה מושבים. מאוחר יותר באותה שנה, המפלגה התמזגה רשמית עם בהרטיה לוק דאל, בהרטיה ג'אנה סנג, המפלגה הסוציאליסטית של הודו, מפלגת סוואטנטרה ואחרות כדי ליצור את מפלגת ג'נטה. מנהיג המפלגה מורארג'י דסאי כיהן כראש ממשלת הודו הרביעי בין השנים 1977 ל-1979; זו הייתה הממשלה הראשונה של הודו שאינה מטעם הקונגרס.

## תוצאות בחירות

## הערות שוליים

קטגוריה:הודו: מפלגות שמרניות
קטגוריה:מפלגות שהוקמו ב-1969
קטגוריה:הקונגרס הלאומי ההודי
קטגוריה:הודו: מפלגות היסטוריות
אזקיאל הנטי

**אזקיאל איסוקן הנטי** (באנגלית: **Ezekiel Isoken Henty**; נולד ב-13 במאי 1993 בלאגוס שבניגריה) הוא כדורגלן ניגרי המשחק בעמדת החלוץ בהפועל רמת גן גבעתיים.

## קריירת מועדונים
הנטי גדל במחלקות הנוער של פליינג ספורטס ומילאן. הוא הושאל ממילאן לספציה מהסרייה ב', לפרוג'ה מהסרייה ג' ולגוריצה ולאולימפיה ליובליאנה מליגת העל הסלובנית. בהמשך חתם על חוזה קבוע באולימפיה ליובליאנה, וב-19 בפברואר 2016 חתם בלוקומוטיב מוסקבה מליגת העל הרוסית.

בהמשך שיחק בקבוצות בניאס מליגת העל של איחוד האמירויות הערביות, MOL וידי ופושקש אקדמיה מליגת העל ההונגרית, אוסייק מליגת העל הקרואטית, סלובן ברטיסלאבה מליגת העל הסלובקית, אל-חזם מליגת העל הסעודית ואפולון לימסול מליגת העל הקפריסאית.

ב-25 באוגוסט 2023 חתם בא.א.ל. לימסול מליגת העל הקפריסאית. ב-5 בינואר 2024 שוחרר מהמועדון. בינואר 2024 חתם במועדון ספורט אשדוד עד לסיום העונה. בקיץ 2024 חתם בעירוני קריית שמונה אך בהמשך שוחרר בגלל עבירת משמעת וב-29 ביולי 2024 חתם במכבי בני ריינה.ב-17 בפברואר 2025 הודיע הקבוצה 4 מחזורים לסיום העונה שהנטי לא יכלל בסגל הקבוצה בשל כמה עבירות משמעת וסיים את דרכו במועדון.

ב-15 בינואר 2026 חתם בהפועל רמת גן גבעתיים.

## תארים
;סלובן ברטיסלאבה
* אליפות סלובקיה (2): 2019/2020, 2020/2021
* הגביע הסלובקי (2): 2019/2020, 2020/2021

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני מילאן
קטגוריה:כדורגלני ספציה
קטגוריה:כדורגלני פרוג'ה
קטגוריה:כדורגלני גוריצה
קטגוריה:כדורגלני אולימפיה ליובליאנה
קטגוריה:כדורגלני לוקומוטיב מוסקבה
קטגוריה:כדורגלני בניאס
קטגוריה:כדורגלני פהרוואר
קטגוריה:כדורגלני פושקאש אקדמיה
קטגוריה:כדורגלני אוסייק
קטגוריה:כדורגלני סלובן ברטיסלאבה
קטגוריה:כדורגלני אפולון לימסול
קטגוריה:כדורגלני א.א.ל. לימסול
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים ניגרים באיטליה
קטגוריה:ספורטאים ניגרים בסלובניה
קטגוריה:ספורטאים ניגרים ברוסיה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בהונגריה
קטגוריה:ספורטאים זרים בקרואטיה
קטגוריה:ספורטאים ניגרים בערב הסעודית
קטגוריה:ספורטאים ניגרים בקפריסין
קטגוריה:ספורטאים ניגרים בישראל
קטגוריה:ניגרים שנולדו ב-1993
הקונגרס הלאומי ההודי (R)

**הקונגרס הלאומי ההודי (ריאקוויזיציוניסטים)** (באנגלית: **Indian National Congress (Requisitionists)**) הייתה מפלגה הודית נוצר ב-1969; הוא נוצר והובל על ידי אינדירה גנדי.

## היסטוריה
ב-12 בנובמבר 1969, ראש ממשלת הודו אינדירה גנדי גורשה ממפלגת הקונגרס בשל הפרת משמעת המפלגה בבחירות לנשיאות הודו ב-1969. נשיא הקונגרס הורה למפלגה הפרלמנטרית של קונגרס לבחור יו"ר חדש במקום גנדי, אך הדרישה לרוב של שני שלישים בשביל להדיח את היו"ר מנעה את התקיימות ההוראה, כש-432 מכלל חברי הוועדה בחרו לתמוך בגנדי. יומיים לאחר מכן התכנסה ועדת הקונגרס האופוזיציוני, כש-111 חבריו בוחרים במורארג'י דסאי ליו"ר המפלגה.

האות 'R' מייצגת Requisition (דרישה). מפלגת הקונגרס המקורית הפכה לקונגרס הלאומי ההודי (ארגון), שכונה *הקונגרס הישן* או *הסינדיקט* והובל על ידי קמאראג'. הסיעה של גנדי קיבלה סמל חדש של פרה ועגל על ידי ועדת הבחירות כסמל הבחירות למפלגה. מספר מפלגות התנגדו לסמל, בטענה שהפרה היא סמל דתי שאין לערב בבחירות, וועדת הבחירות דחתה את הטענה, וכך גם בתי המשפט שדרשו לעתירה.

בבחירות ללוק סבהה ב-1971, הקונגרס (R) השיג רוב מוחץ וזכייה ב-352 מתוך 518 מושבים בלוק סבהה. גם בבחירות לחמש אספות מחוקקות מדינתיות, הקונגרס (R) הצליח היטב. מאוחר יותר בשנות ה-70 הקונגרס (R) הוכר כקונגרס הלאומי ההודי.

## תוצאות בחירות

## הערות שוליים

קטגוריה:הקונגרס הלאומי ההודי
קטגוריה:הודו: מפלגות היסטוריות
קטגוריה:מפלגות שהוקמו ב-1969
פליקס סאנס רולדאן

**פליקס סאנס רולדאן** (בספרדית: **Félix Sanz Roldán**; נולד ב-20 בינואר 1945) הוא גנרל ספרדי בדימוס, אשר כיהן כראש מטה ההגנה (מקביל לרמטכ"ל) בין השנים 2004–2008. לאחר מכן שימש כראש מרכז המודיעין הלאומי עד 2019.

## ביוגרפיה
סאנס רולדאן נולד ב-20 בינואר 1945 בעיירה אוקלס. ב-1962 הוא התגייס לצבא ספרד והחל ללמוד באקדמיה הצבאית הספרדית. ב-1966 הוא סיים את לימודיו בדרגת לוטננט. לאורך שנות שירותו, הוא מילא בעיקר תפקידי מטה בכירים. ב-25 ביוני 2004 הוא מונה לראש מטה ההגנה (מקביל לרמטכ"ל). הוא כיהן בתפקיד עד 18 ביולי 2008, ואז הועבר לשמש כראש מרכז המודיעין הלאומי - סוכנות המודיעין הרשמית של ספרד. בשנים הראשונות לתפקידו, הוא פעל כנגד ארגון הטרור הבסקי אט"א. באוקטובר 2011, הודיע הארגון כי הוא מפסיק את פעילות הטרור שלו כנגד ספרד.

מרכז המודיעין הלאומי, ספג ביקורת רבה על כך שלא הצליח למנוע את משאל העם בקטלוניה באוקטובר 2017, שהוכרז כלא-חוקי בידי ממשלת ספרד. מרכז המודיעין הלאומי כשל גם בניסיונותיו ללכוד את הסוקרים ומנהיגי המשאל. בתחילת 2019, חוסה מנואל ויארחיו, קצין בכיר במשטרת ספרד, שלח מכתב פתוח לראש הממשלה ובו טען כי סאנס רולדאן משתמש במידע של מרכז המודיעין הלאומי כדי לסחוט פוליטיקאים בכירים, שופטים, ואף את בני משפחת המלוכה. ההאשמות נדחו בידי סאנס רולדאן ומרכז המודיעין הלאומי. ב-6 ביולי 2019 סיים סאנס רולדאן את הקדנציה השנייה שלו בתפקיד ראש מרכז המודיעין הלאומי, ופרש מהחיים הציבוריים.

## קישורים חיצוניים

## הערות שוליים

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:מעוטרי אות לגיון הכבוד
קטגוריה:ספרדים שנולדו ב-1945
נחל מצובה

**נחל מצובה** הוא נחל אכזב בגליל המערבי. אורכו כ־7.8 קילומטרים.

## תוואי הנחל
מוצא הנחל ממוקם בגובה של כ־280 מטרים מעל פני הים, בקצה המערבי של פארק גורן, כ־300 מטרים דרומית לקיבוץ אילון וכקילומטר מערבית למושב גורן. בתחילה זורם הנחל לכיוון דרום־מערב, ומגיע למרחק של כ־800 מטרים ממבצר מונפור. לאחר מכן הוא פונה לכיוון צפון־מערב. בהמשך התוואי משיק הנחל לגבול הדרומי של מושב יערה. בסוף תוואי הנחל, כ־300 מטרים מצפון־מערב לקיבוץ מצובה וכ־400 מטרים מצומת חניתה (במזרח המועצה המקומית שלומי) ובגובה של כ־45 מטרים מעל פני הים, נשפך נחל מצובה לנחל בצת.

מצובה
מצובה
קטגוריה:מצובה
קטגוריה:אילון
מייקל מנדו

**מייקל מנדו** (באנגלית: **Michael Mando**, נולד ב-13 ביולי 1981) הוא שחקן קנדי. מנדו ידוע בעיקר בתפקידיו כנאצ'ו מסדרת הטלוויזיה סמוך על סול, כוואס מונטנגרו ממשחק הווידאו Far Cry 3, וכמאק גארגן מהסרט ספיידרמן: השיבה הביתה.

## ביוגרפיה
מנדו נולד בקוובק סיטי שבמחוז קוובק בקנדה לאם מגינאה ולאב פרופסור לכימיה מגרמניה. משפחתו נהגה לנדוד ממקום למקום, ולדבריו, עד אמצע שנות ה-20 לחייו הוא ומשפחתו נדדו בין 35 בתים, 10 ערים, 5 מדינות ו-4 יבשות. מרבית ילדותו עברה עליו באקרה שבגאנה, באביג'ן שבחוף השנהב ובביירות שבלבנון, בטרם חזרה משפחתו לקנדה.

בנעוריו, עסק מנדו בספורט תחרותי ושיחק פוטבול, הוקי קרח וכדורגל, אך פציעת ברך ממנה סבל בשנות ה-20 לחייו מנעה ממנו לפתח קריירה ספורטיבית. לאחר מכן, ניסה ללמוד מספר מסלולים באקדמיה, לרבות מסלול ביחסים בינלאומיים באוניברסיטת מונטריאול, בטרם גילה את עולם אמנויות הבמה כשהתקבל למסלול בן 3 שנים בשם "Dome Theatre Program" של קולג' דוסון שבמונטריאול. למרות שלא היה לו שום ניסיון קודם במשחק, שימש מנדו כשחקן הראשי בכל חמשת ההפקות של התוכנית.

שפת האם שלו היא צרפתית, ובנוסף הוא דובר גם אנגלית, ספרדית וערבית.

## קריירה
לאחר שהופיע בתפקיד הראשי בשתי הפקות תיאטרון זוכות פרסים במונטריאול, הקים מנדו אולפן הפקות סרטים בשם Red Barlo Productions. סרטו הראשון, *Conditional Affection -* אותו הפיק, כתב וגם כיכב בתפקיד הראשי - יצא ב-2010, והופיע במספר פסטיבלי סרטים בקנדה שמתרכזים בקולנוע עצמאי.

בין הופעותיו הראשונות בטלוויזיה נמנו תפקיד אורח בסדרת הפשע הקנדית The Bridge, תפקיד אורח במיני-סדרת הדרמה הרפואית Bloodletting & Miraculous Cures, בסדרת הפשע הקנדית The Border בתפקיד חבר בכנופיית MS-13, וכחברה הטוב ביותר של גיבורת הסדרה Lost Girl.

ב-2012 נבחר מנדו לגלם את דמותו של ואס מונטנגרו, דמות האנטגוניסט המרכזית במשחק הווידאו Far Cry 3, שמשמש כמנהיג כנופיית פיראטים אכזרית. המודל התלת-ממדי של ואס במשחק עוצב אף הוא על פי תווי פניו ומבנה גופו של מנדו. בנוסף לכך, השתתף מנדו גם בסדרת הרשת *The Far Cry Experience* שנוצרה למטרת קידום המשחק, ובדומה לתפקידו במשחק, גם כאן מנדו מגלם את דמותו של ואס כאשר הוא לוכד בשבי את העיתונאי כריסטופר מינץ-פלאס (בתפקיד עצמו) ומענה אותו למוות. על תפקידו במשחק, היה מועמד מנדו לפרס "השחקן הטוב ביותר" מטעם פרסי D.I.C.E. מנדו חזר לגלם את דמותו של ואס גם במשחק Far Cry 6.

ב-2013 גילם מנדו את דמותו של סוחר הסמים ויק בעונה הראשונה של סדרת המדע הבדיוני אורפן בלאק. על תפקיד זה היה מועמד מנדו לפרס במסגרת טקס פרסי הסרטים הקנדי . מנדו חזר לגלם את התפקיד גם בעונתה השנייה של הסדרה.

ב-2014 הצטרף מנדו לצוות השחקנים של סדרת הפשע סמוך על סול, בתפקיד סוחר הסמים איגנסיו "נאצ'ו" וארגה.

כמו כן, ב-2023 היה מנדו אמור לגלם תפקיד בסדרת הפשע האמריקנית *Sinking Spring*, אך פוטר מצוות השחקנים לאחר עימות פיזי שאירע בינו לבין שחקן אחר.

## פילמוגרפיה
### קולנוע

### טלוויזיה

### משחקי וידאו

### סדרות רשת

## קישורים חיצוניים

* אתר רשמי (מאורכב)

## הערות שוליים

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:בוגרי אוניברסיטאות ומכללות בקנדה
קטגוריה:קנדים ממוצא גרמני
קטגוריה:שחקנים ביקום הקולנועי של מארוול
קטגוריה:קנדים שנולדו ב-1981
נטוורק רקורדס

**נטוורק רקורדס** (לשעבר **קול קאט רקורדס**) הייתה חברת תקליטים עצמאית שנוסדה בברמינגהאם, אנגליה, בשנת 1988 על ידי ניל רושטון ודייב בארקר.

חברת התקליטים הוציאה תקליטים מסוג דטרויט טכנו  בראשית ימיה בתור חברה עצמאית. היא הייתה ידועה בזכות אוספי *Bio Rhythm*, כמו גם אוספים שכללו שירי האוס. בחברת התקליטים הוחתמו שלל אמנים כדוגמת חואן אטקינס, MK ומודל 500. דרך נטוורק רקורדס הושקה Six6 (הידועה גם בשם 6x6), שנתמכה על ידי וירג'ין רקורדס בין השנים 1993–1996.

לאחר הפסקה ארוכה מהוצאת תקליטים, נטוורק חזרה להוציא מחדש את האלבום *Innovator* מ-1991 של דריק מאי בדצמבר 2019.

## קישורים חיצוניים

## הערות שוליים

קטגוריה:חברות תקליטים
פרארי (סרט, 2023)

**פרארי** (באנגלית: **Ferrari**) הוא סרט ספורט ביוגרפי אמריקאי משנת 2023 בבימויו של מייקל מאן, עם אדם דרייבר, פנלופה קרוז ושיילין וודלי בתפקידים הראשיים.

התסריט מבוסס על הספר הביוגרפי **אנצו פרארי, האדם, המכוניות, המרוצים** מאת ברוק ייטס  משנת 1991 המתאר את מאבקו של יצרן המכוניות אנצו פרארי בבעיותיו האישיות והעסקיות בקיץ 1957.

## עלילת הסרט
קיץ 1957, אנצו פרארי (אדם דרייבר) נהג מרוצים בעבר ויצרן מכוניות מרוץ בהווה, נמצא בקשיים. בנו דינו מת שנה קודם מניוון שרירים והיחסים שלו עם אשתו לאורה (פנלופה קרוז) נמצאים בשפל לאחר שהיא מאשימה אותו כי לא טיפל כראוי בבנו.

החברה שלו נמצאת בצרות ולפני פשיטת רגל. לכן פרארי חייב להכניס לשותפות את פיאט וכדי להתאושש הוא חייב לנצח במירוץ היוקרתי מילה מילייה.

נהג המרוצים שלו אוג'ניו קסטלוטי (מרינו פרנקיטי) נהרג בעת אימונים במכונית המירוץ של פרארי. פרארי מחתים את נהג המרוצים הידוען אלפונסו דה-פורטגו (גבריאל לאונה), בן זוגה של השחקנית לינדה כריסטיאן (שרה גאדון).

פרארי מסתיר מאשתו את החיים הכפולים שהוא מנהל עם פלגשו לינדה לארדי (שיילין וודלי) ולהם בן משותף, פיירו (ג'זפה פסטינזה), כעת בן 12. כדי לנהל משא ומתן עם פיאט הוא חייב לרכוש את חלקה של לאורה בחברה שמסתכם ב-500.000 דולר. הוא נותן לה צ'ק דחוי בתנאי שלא תפדה אותו. בביקורה בבנק היא מגלה במקרה שלבעלה יש פילגש עם ילד. הוא מודה בכך והם מסכימים בינתיים כי ימשיכו בחייהם בנפרד והיא תתמוך בו ובחברה בתנאי שפיירו יקבל את השם פרארי רק לאחר מותה.

במרוץ היוקרתי משתתפים דה-פורטגו עם נהג המשנה שלו אדמונד נלסון (אריק האוגן) ונהג המרוצים הוותיק פייטרו טארופי (פטריק דמפסי). טארופי זוכה במקום הראשון אבל צמיג במכוניתם של פורטגו ונלסון מתפוצץ ומכוניתם מתעופפת ומתרסקת לתוך קהל הצופים. מפגיעת הרכב נהרגים דה-פורטגו, נלסון ותשעה צופים, בהם חמישה ילדים והממשלה מחליטה להפסיק את התחרות הזאת.

פרארי עומד למשפט אך מזוכה. לאחר מותה של לאורה ב-1978 מקבל פיירו את השם פרארי ומתמנה לסגן נשיא החברה.

## צוות השחקנים

## פרסים ומועמדויות

## קישורים חיצוניים
* 

*קדימון לפרארי, באתר יוטיוב
*פרארי - מאחורי הקלעים, באתר יוטיוב
#### ביקורות
* 
* 
* 
* 
* 

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי דרמה ביוגרפיים
קטגוריה:סרטים מבוססי ספרים
קטגוריה:סרטי ספורט
קטגוריה:סרטי מרוצי מכוניות
קטגוריה:סרטי מייקל מאן
דיוקן של ד"ר דומושל

**דיוקן של ד"ר דומושל** הוא ציור שמן משנת 1910 מאת מרסל דושאן. דושאן צייר את הדיוקן בשלב יחסית מוקדם בקריירה שלו, בגיל 23. ארטורו שוורץ תיאר את היצירה כ"בסיס תאורטי לאומנות שהיא יותר קונספטואלית מאשר ויזואלית", כפי שיבוא לידי ביטוי ביצירותיו העתידיות של דושאן. דושאן כתב על הדיוקן ב-1951: "הדיוקן מאוד צבעוני (אדום וירוק), ויש לו צליל של הומור שמרמז על הכיוון שעמדתי ללכת בו – נטישת הציור הרטינאלי" (כלומר ציור שנועד לספק את העין בלבד).

הדיוקן מתאר את ריימונד דומושל, חבר של דושאן וסטודנט לרפואה ורדיולוגיה. דושאן צייר את ידו השמאלית של דומושל מוקפת בהילה. יש המפרשים זאת כרמיזה על כוחות הריפוי של הדוקטור, או על התעסקותו בקרני רנטגן, שהיו תגלית חדשה באותה תקופה, ולעיתים קיבלו יחס מיסטי. ד"ר דומושל הופיע בדיוקן נוסף שדושאן צייר באותה שנה, "גן עדן (אדם וחווה)".

## קישורים חיצוניים
* הציור ברזולוציה גבוהה, באתר מוזיאון פילדלפיה לאמנות

## הערות שוליים

קטגוריה:מרסל דושאן
קטגוריה:ציורי שמן
קטגוריה:דיוקנאות גברים
קטגוריה:ציורים משנות ה-1910
קטגוריה:יצירות משנת 1910
קטגוריה:מוזיאון פילדלפיה לאמנות: יצירות אמנות
סטאר מיוזיק

**סטאר מיוזיק** (באנגלית: **Star Music**; ידועה גם בתור **סטאר רקורדס** ובאופן רשמי בתור **סטאר רקורדינגס, בע"מ**) היא חברת תקליטים בפיליפינים בבעלות ובהפעלת קונצרנית המדיה ABS-CBN Corporation. זו הייתה בעבר חברה נפרדת שפעלה כחברת בת בבעלות מלאה של ABS-CBN עד 2013, אז מוזגה ל-.

חברת הבת שלה להוצאה והפצה בארצות הברית היא סטאר מיוזיק פאבלישינג (לשעבר סטאר סונגס, בע"מ) ויש לה למעלה מאלף שירים בקטלוג המוזיקה שלה כולל השיר "Anak" מאת פרדי אגילר. החברה נחשבת לחלק מאיגוד תעשיית ההקלטות הפיליפיני (PARI), ארגון סחר ללא מטרות רווח ופרטי, המייצג את מפיצי תעשיית ההקלטות בפיליפינים.

## קישורים חיצוניים

## הערות שוליים

קטגוריה:חברות תקליטים
חוסה חוליו רודריגס פרנאנדס

**חוסה חוליו רודריגס פרנאנדס** (בספרדית: **José Julio Rodríguez Fernández**; נולד ב-8 ביוני 1948) הוא גנרל בדימוס בחיל האוויר הספרדי, אשר כיהן כראש מטה ההגנה (מקביל לרמטכ"ל) בין השנים 2008–2011.

## ביוגרפיה
פרנאנדס נולד באורנסה ב-8 ביוני 1948. ב-1969 הוא התגייס לחיל האוויר הספרדי והחל ללמוד באקדמיית חיל האוויר. הוא סיים את לימודיו בדרגת לוטננט, והוכשר כטייס קרבי. הוא שרת בתחילה בכנף קרב 21, ובהמשך הועבר לכנף קרב 11. בפברואר 1982 הוא הועלה לדרגת מאיור והועבר לפיקוד התמיכה הלוגיסטית. ב-1991 הוא הועבר לכנף קרב 31, וב-1994 חזר לפיקוד התמיכה הלוגיסטית. בפברואר 1998 הוא מונה לראש המרכז הלוגיסטי לחימוש וניסויים (CLAEX). במרץ 2000 הוא מונה לראש אגף התכנון של חיל האוויר. ביוני 2003 הוא מונה למנהל מערכות פיקוד התמיכה הלוגיסטית. במרץ 2005 הוא נכנס לתפקיד סגן המפקח הכללי של תוכנית מנהל מערכות המידע והתקשורת. במאי 2006 הוא מונה למנכ"ל לענייני חימוש וציוד. ב-18 ביולי 2008 הוא מונה לראש מטה ההגנה (מקביל לרמטכ"ל). הוא כיהן בתפקיד עד 30 בדצמבר 2011.

## קישורים חיצוניים

* חוסה חוליו רודריגס פרנאנדס באתר נאט"ו

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1948